Liiklusõnnetuse digiteadet on kasutanud juba...
#000002
Soomlased annavad ka vanema põlvkonna soomukitele kaug- ja isejuhtimisvõimekuse
#000003
Mehitamata soomukite valdkonna teerajaja, Soome kaitsetööstusettevõte Patria on valmis tutvustama kõrgtehnoloogilisi tarkvaralahendusi, mis täiendavad mehitatud soomukeid kaugjuhtimis- ja autonoomse sõidurežiimi võimekusega. Erinevalt relvastusäris laialdaselt levinud mehitamata robotsõidukitest on Patria uudset tarkvarapõhist lahendust võimalik integreerida nii vanema põlvkonna kui ka uutele soomukitele ilma, et see mõjutaks masina manuaalseid juhtimisfunktsioone.
#000004
Patria Land äriüksuse tehnoloogiadirektori Matti Saarikko sõnul on ettevõtte eesmärk pakkuda maailma kaitsejõududele lahendust, mis võimaldab lülituda manuaalselt juhtimiselt isejuhtivale või kaugjuhtimise režiimile. Süsteemi on võimalik integreerida ka teiste pakkujate kaugjuhitavussüsteemidega, et standardiseerida seeläbi erinevaid kasutusel olevaid juhtimisplatvorme.
#000005
"Kaugjuhitavus ja autonoomse juhtimise funktsioonid on kahtlemata militaarmaailma üks tulevikusuundi, mis aitab säästa lahingutegevuses osalevate sõdurite elusid ning panustab erinevate juhiabi funktsioonidega ka tsiviilsõidukite arengusse. Meie hinnangul ei pea see aga tähendama ilmtingimata uute mehitamata masinate hankimist. Kui selline lahendus on mõistlik ja kuluefektiivne, on kaasaegseid juhtimistehnoloogiaid võimalik integreerida ümberehituse käigus ka mistahes juba kasutuses olevatele masinatele, laiendades seeläbi uute funktsioonide abil nende kasutusvõimalusi elutsükli jooksul," selgitas ta.
#000006
Ka Eesti uued soomukid võivad olla kaugjuhitavad
#000007
Tema sõnul on tänu autotööstuse digitaallahenduste ja elektroonika kiirele arengule üha lihtsam rakendada neid tehnoloogiaid kaasaegsetele sõidukitele. Vanema põlvkonna sõidukite puhul nõuab see mõistagi mõnevõrra rohkem tööd.
#000008
"Kuna Eesti kaitsejõud hangivad lähiaastatel uued soomukid, siis on täna kõige parem hetk kaaluda kaasaegseid tehnoloogiaid arvesse võttes tulevikuvajadusi ning kaardistada üksikasjalikult Eesti maavägede üksuste tulevikuvõimekust. Kaitsejõududega ühe võimaliku soomukilahendusena arutlusel olnud Patria 6×6 soomuk on sobiv platvorm kaitsejõudude mehitamata ja kaugjuhitavate võimekuste tõstmiseks tulevikus," sõnas ta.
#000009
Patria kaugjuhtimistehnoloogiat on testitud nii 4G, 5G kui ka taktikalise side vahendusel ning sõiduki ja juhtpuldi vaheline distants võib küündida kuni tuhande kilomeetrini.
#000010
"Selleks, et tagada tõhus kaugjuhtimine sõltumata nähtavusest või ilmastikuoludest ning tuvastada ka kõige keerulisemal maastikul adekvaatselt kõiki takistusi ja ohte, teostavad erinevad sensorid ja kaamerad üheaegselt lokaliseerimist ja kaardistamist, luues informatiivse 3D vaate soomuki ümbrusest. Kasutame täpse kaardistuse saavutamiseks näiteks Lidar-sensoreid, aga ka passiivseid sensoreid nagu stereokaameraid, mis on ohtlikes olukordades vastasele märkamatud," sõnas Matti Saarikko.
#000011
Tema sõnul on 20-30-tonnise 8×8 soomuki tõhus kaugjuhtimine nõudlikul maastikul ja keerulistes oludes palju raskem ülesanne kui mitmesuguste aeglasemate väikesõidukite opereerimine ning juhi füüsilise tagasiside taju mängib siin vaateväljaga võrdset rolli.
#000012
"Dünaamilises juhtimiskeskkonnas kiireks ja täpseks reageerimiseks peab info jõudma juhini reaalajas ilma, et mistahes sõnumid või indikaatortuled liigselt juhti koormaksid. Seetõttu oleme töötanud välja haptilised tehnoloogiad, mis annavad kaugjuhtimispuldi operaatorile sõiduki füüsilise juhtimisega sarnast taktiilset tagasisidet – olgu selleks siis istme või konsooli reageerimine, rooli või piduripedaalide jõud või muu tagasiside, mis võimaldab juhil kasutada maastiku läbimiseks õigeid juhtimisvõtteid," sõnas ta.
#000013
Patria kaugjuhtimis- ja isejuhtimislahenduste tugevus seisneb ka selles, et lahenduse puhul on võetud kasutusele vajalikud meetmed süsteemi kaitsmiseks elektrooniliste relvade vastu.
#000014
Rolls-Royce alustab oma esimese täiselektrilise Spectre'i tootmist 2023. aasta neljandas kvartalis. Elektriauto asendab mudelivalikus Rolls-Royce Wraithi, võttes oma koha Cullinani maasturi ja Phantomi sedaani vahel. Auto hinnanguline soovituslik jaemüügihind on umbes 400 tuhat dollarit. Rolls-Royce Motor Cars'i tegevjuhi Thorsten Müller-Otvors'i sõnul on hinnast hoolimata huvi mudeli vastu olnud sedavõrd suur,...
#000016
Aptera esimene elektriauto hakkab valmis saama
#000017
USA idufirma Aptera Motors esitletud originaalsest sõidukist võib kergesti jääda esmamulje, nagu meie planeedile oleksid saabunud tulnukad. Tegemist on siiski täiesti maise elektrisõidukiga, kuigi ebatavalise disainiga - kolmel rattal kahekohaline kupee, mis on varustatud päikesepaneelidega. Pealegi on juba tegemist noore ettevõtte eelseeria prototüübiga, mille esimesed seeriaautod peaksid selle aasta lõpuks...
#000018
Tallinna lennujaama territooriumil võib alates 24. jaanuarist näha liikumas Auve Tech OÜ autonoomseid sõidukeid, mida kasutatakse Magnetic MRO töötajate ja väikepakkide transportimiseks. Magnetic MRO tarneahela juht Raivo Roolaid kirjeldas innovaatilise koostöö ajendit: „Magnetic MROs otsime pidevalt viise, kuidas teha tööd targemalt ja nutikamalt. Seepärast olemegi koostöös Auve Techi, AS-i Tallinna...
#000019
Lubatakse odavat elektrilist multifunktsionaalset tarbesõidukit
#000022
Hiljutine Tokyo autonäitus jäi meelde oma mittestandardsete autode poolest, mis olid loodud nii ametlike autotootjate kui ka tuuningufirmade loominguliste spetsialistide käe läbi. Aga seal leidus ka mitte nii eksootilisi ja säravaid, kuid siiski mitte vähem huvitavaid ja ka praktilisi mudelid. Näiteks üks sellistest oli Jaapani idufirma HW Electro elektriauto Elemo-L....
#000023